|  |
| --- |
|  |
| Anketa poslodavacaFakultet političkih znanosti |
| Specijalist za odnose s javnošću |

|  |
| --- |
|  |

1. **UVOD I METODA ISTRAŽIVANJA**

Hrvatski kvalifikacijski okvir (HKO) predstavlja instrument kojim se uređuje sustav obrazovanja i cjeloživotnog učenja u Republici Hrvatskoj. Pri tom je jedna od glavnih zadaća HKO-a povezati potrebe tržišta rada sa obrazovnim programima na svih razinama. Ključni alati u tom povezivanju su standardi zanimanja i standardi kvalifikacija te ishodi učenja.

Kvalifikacija je naziv za skupove ishoda učenja određenih razina, obujma i profila koji se potvrđuju svjedodžbom, diplomom ili drugom ispravom nadležne obrazovne ustanove, a **standardom kvalifikacije** se određuje njen sadržaj i struktura. **Standardom zanimanja** se pak utvrđuju ključni poslovi te znanja i vještine potrebne za obavljanje tih poslova za svako pojedino zanimanje.

Ključna poveznica standarda zanimanja i standarda kvalifikacija su **ishodi učenja**. Ishodi učenja su znanja i vještine, odnosno kompetencije koje pojedinac stječe učenjem i dokazuje adekvatnim provjerama, a koje su definirane na temelju znanja i vještina utvrđenih standardom zanimanja.

Prema tome, temelj za izradu kvalitetnih obrazovnih programa koji će biti u skladu sa potrebama poslodavca jesu kvalitetno izrađeni standardi zanimanja koji sadrže ključne informacije o potrebama poslodavaca, sadržaju zanimanja i specifikaciji radnog mjesta. Tako pri definiranju obrazovnih programa značajnu ulogu dobivaju i poslodavci čime se obrazovni sustav izravno povezuje sa potrebama tržišta rada.

Anketa i istraživanje kojim će se prikupljati podaci razvijeni su od strane Ministarstva rada i mirovinskog sustava i Hrvatskog zavoda za zapošljavanje, a samo istraživanje je provedeno o okviru projekta „Daljnji razvoj standarda zanimanja uz primjenu Hrvatskog kvalifikacijskog okvira“.

* 1. **CILJEVI ISTRAŽIVANJA**

Cilj ovog istraživanja je anketom prikupiti podatke od poslodavaca o ključnim poslovnim procesima te znanjima i vještinama potrebnim za njihovo obavljanje u zanimanju specijalist za javne politike, specijalista za odnose s javnošću, novirara i medijskog specijalista, kao zanimanja za koje obrazuje fakultet političkih znanosti. Tako definirani podaci, zajedno sa podacima eventualno prikupljenim anketom završenih studenata, temelj su za definiranje standarda zanimanja i ishoda učenja što za krajnji cilj ima uspostavu suvremenog sustava kvalifikacija i kurikuluma, te reviziju studijskih programa te njihovu prilagodbu novim uvjetima.

Osim podataka o zanimanjima cilj je istraživanja prikupiti podatke i o obilježjima organizacija koje zapošljavaju radnike u zanimanju specijalist za javne politike, specijalista za odnose s javnošću, novirara i medijskog specijalista kako bi se mogle uspoređivati razlike u specifičnim potrebama poslodavaca ovisno o tim obilježjima.

* 1. **OPIS ANKETE**

Kako bi bili ispunjeni zadani ciljevi istraživanja, pitanja su podijeljena u sedam skupina kojima se prikupljaju podaci o područjima relevantnima za standard zanimanja:

1. Opći podaci o poslodavcu
2. Opis radnog mjesta
3. Opis ključnih poslova i specifičnih znanja i vještina
4. Ključne kompetencije za cjeloživotno učenje
5. Ostale generičke vještine i psihomotoričke sposobnosti
6. Osposobljavanje za radno mjesto
7. Karakteristike radnog mjesta

Središnji dio ankete kojim se prikupljaju podaci o ključnim poslovima i znanjima i vještinama potrebnim za njihovo uspješno obavljanje konstruiran je na način da poslodavci sami upisuju ključne poslove koje smatraju relevantnim za radno mjesto koje opisuju. Moguće je upisati najviše 6 ključnih poslova. Nakon što su definirani ključni poslovi, poslodavac za svaki od poslova navodi do 5 znanja i vještina potrebnih za njihovo obavljanje.

U zasebnom dijelu ankete ispituju se ključne kompetencije za cjeloživotno učenje. One se odnose na preporuku Europske unije iz 2006.g.\* o kompetencijama koje su potrebne svim ljudima za njihovo uključivanje u društvo, zapošljavanje i razvitak te za daljnje cjeloživotno učenje.

Generičke (transverzalne, prenosive) vještine odnose se na vještine za koje se smatra da su potrebne u širem spektru zanimanja te ih pojedinac može koristiti ili „prenositi“ u različita područja profesionalnog života. Uz ključne kompetencije za cjeloživotno učenje, definirane od strane EU, ostale generičke vještine koje se ispituju ovom anketom odabrane su na temelju nekoliko dostupnih istraživanja, prvenstveno Bartramovog modela kompetencija\*\* te na temelju istraživanja „Piloting a European Employer Survey on Skill Needs“\*\*\* koje je proveo CEDEFOP u devet zemalja EU.

\*Bartram, D. (2005). The Great Eight Competencies: A Criterion-Centric Approach to Validation. Journal of Applied Psychology, Vol. 90, No. 6, 1185–1203

\*\*Piloting a European Employer Survey on Skill Needs, Cedefop. Luxembourg: Publication Office of the European Union, 2013

\*\*\* RECOMMENDATION OF THE EUROPEAN PARLIAMENT AND OF THE COUNCIL of 18 December 2006 on key competences for lifelong learning, Official Journal of the European Union, L 394/10, 2006.

* 1. **PROVEDBA ISTRAŽIVANJA**

Istraživanje je provedeno tijekom studenog i prosinca 2015. godine, te siječnja 2016. godine putem online ankete. Prvi kontakt s poslodavcima ostvaren je telefonski kako bi ih se upoznalo s istraživanjem i kako bismo dobili pristanak za sudjelovanje u istraživanju. Pritom smo se u značajnoj mjeri oslonili na kontakte koje je Fakultet političkih znanosti ima s poslodavcima, kao i kontakte koje imaju pojedini zaposlenici. Također smo se oslonili i na informacije o poslodavicma koje smo prikupili iz anketa završenih studenata. Nakon identifikacije, poslodavcima je elektroničkom poštom poslana poveznica preko koje su mogli pristupiti ispunjavanju mrežne ankete poslodavaca. Ispitanicima koji nisu ispunili anketu nakon 10 dana poslan je podsjetnik elektroničkom poštom. Dodatni podsjetnici su potom slani svakih 10 dana, i to najviše 3 puta.

Identificirani su kontakti ukupno 255 poslodavca koji su kontaktirani i zamoljeni za sudjelovanje. Od toga broja 119 poslodavac, odnosno 46,66% je ispunio aketu dijelom ili u potpunosti. Od 119 poslodavca koji su otpočeli ispunjavanje ankete, anketu je do kraja ispunilo 87 poslodavaca, odnosno 34,11% od ukupnog broja poslodavaca kojima je poslana anketa. U nekoliko slučajeva anketu su ispunile osobe iz različitih organizacijskih jedinica kod istog poslodavca.

Ostali poslodavci nisu ispunili anketu ni nakon slanja tri podsjetnika. Najveći dio poslodavaca koji nije završio anketu odustajao je od daljnjeg ispunjavanja ankete kod dijela u kojem je trebalo navesti ključne poslove i vještine, odnosno u trenutku kad su naišli na otvorena pitanja koja traže nešto veći napor pri ispunjavanju upitnika.

* 1. **STRUKTURA POSLODAVACA U ISTRAŽIVANJU**

Istraživanje je provedeno na uzorku ispitanika iz 17 organizacija iz Republike Hrvatske iz sektora odnosa s javnošću i usluga poslovnog savjetovanja. Uzorak su činile organizacije koje obavljaju djelatnosti koje uključuju ili kao i temeljnu djelatnost uključuje i odnose s javnošću i javno komuniciranje.

Karakteristike organizacija koje su obuhvaćene istraživanjem opisane su u tablicama 1.1. do 1.5.

**Tablica 1.1**. Broj zaposlenih u organizacijama koje su sudjelovale u istraživanju.

|  |  |
| --- | --- |
| BROJ ZAPOSLENIH U ORGANIZACIJI  | **Specijalist za odnose s javnošću** |
| 0-10 (mikro organizacija) | 8 |
| 11-50 (mala organizacija) | 0 |
| 51-250 (srednja organizacija) | 0 |
| više od 250 (velika organizacija) | 8 |

**Tablica 1.2**. Djelatnosti organizacija koje su sudjelovale u istraživanju.

|  |
| --- |
| **DJELATNOST** |
| **NAZIV** | **Specijalist za odnose s javnošću** |
| Poslovno i projektno savjetovanje | 6 |
| Proizvodnja medijskih sadržaja, produkcija i broadcasting | 1 |
| Odnosi s javnošću | 3 |
| Financije, bankarstvo i osiguranje | 3 |
| Trgovina, transport, telekomunikacije | 4 |

**Tablica 1.3.** Tržišta na kojima djeluju organizacije koje su sudjelovale u istraživanju

|  |  |
| --- | --- |
|  | **Specijalist za odnose s javnošću** |
| **lokalno** | 5 |
| **regionalno** | 5 |
| **nacionalno** | 13 |
| **EU** | 10 |
| **treće zemlje** | 7 |

**Tablica 1.4**. Struktura vlasništva organizacija koje su sudjelovale u istraživanju.

|  |  |
| --- | --- |
| **NAZIV** | **Specijalist za odnose s javnošću** |
| **privatno** | 14 |
| **državno/javno** | 3 |
| **Nema vlasništva (udruge i sl.)** |  |

**Tablica 1.5.** Broj zaposlenih na opisivanom radnom mjestu.

|  |  |
| --- | --- |
| BROJ ZAPOSLENIH NA RADNOM MJESTU | **Specijalist za odnose s javnošću** |
| do 5 | 14 |
| 6-10 | 2 |
| više od 10  | 1 |

1. **REZULTATI – SPECIJALIST ZA ODNOSE S JAVNOŠĆU**
	1. **OPIS RADNIH MJESTA NA KOJIMA RADE RADNICI U ZANIMANJU SPECIJALIST ZA ODNOSE S JAVNOŠĆU**

Kako bi dobili podatak na kojem sve radnim mjestima rade radnici u zanimanju specijalist za odnose s javnošću, poslodavci su trebali navesti naziv radnog mjesta koje će opisivati u anketi, a na kojem rade zaposleni koji obavljaju poslove koji su usporedivi s specijalistom za odnose s javnošću u njihovoj organizaciji. Također je trebalo odgovoriti koja je uloga, odnosno svrha tog radnog mjesta u njihovoj organizaciji i koliko ima zaposlenih djelatnika na tom radnom mjestu. Podaci o radnim mjestima za koje su prikupljani podaci navedeni su u Tablici 2.1.

**Tablica 2.1.** Svrha radnog mjesta

|  |
| --- |
| SVRHA RADNOG MJESTA |
| r.b. | **NAZIV SKUPINE u koju su grupirani odgovori o svrsi r.m.**  | **SVRHA RADNOG MJESTA (navod poslodavca)** | **POTREBNI OBRAZOVNI PROGRAM (navod)** | **RADNO MJESTO** |
| 1. | Odnosi s javnošću | Upravljanje projektima i odnosima s klijentima. | Ekonomija, komunikacije | stariji savjetnik |
| 2. | Savjetnik zadužen za savjetovanje klijenata agencije u području komunikacijskog menadžmenta s naglaskom na odnose s javnošću. | Ekonomija; Menadžment; Komunikacijski menadžment ; Odnosi s javnošću | savjetnik za odnose s javnošću |
| 3. | Upravljanje komunikacijom | Komunikacijski menadžment | Voditelj odnosa s javnošću |
| 4. | Savjetovanje klijenata u upravljanju komunikacijama, uključivanja dionika, upravljanja rizičnim i kriznim situacijama, izgradnje reputacije i odnosa s dionicima. | komunikologija, sociologija | viši savjetnik |
| 5. | Izgradnja, održavanje i unapređenje odnosa između organizacija (klijenata) i njihovih javnosti. | Komunikologija; političke znanosti; novinarstvo; pravo; ekonomija | Savjetnik za odnose s javnošću |
| 6. | Savjetovanje klijenata iz područja poslovanja, strateških komunikacija i upravljanja odnosima. Osmišljavanje i izrada edukativno-informativnih materijala. Organiziranje dijaloga s dionicima klijenta. Upravljanje komunikacijskim rizicima i krizama. Savjetovanje u društveno odgovornom poslovanju. Izrada izvještaja o održivosti. Održavanje edukativnih radionica i treninga. | ni jedan | stariji savjetnik |
| 7. | Samostalno upravlja dodijeljenim PR projektima agencije i odnosima s klijentima; | novinarstvo, odnosi s javnošću, komunikacijski menadžment | savjetnik za odnose s javnošću |
| 8. | Samostalno vodi “srednje” i “male” klijente, te pomaže starijim savjetnicima u vođenju “velikih” klijenata i projekata. Izrađuje i provodi programe srednjeg opsega za klijente, savjetuje klijente, dnevno komunicira s klijentima i medijima. Izrađuje i vodi PR kampanje kod manje zahtjevnih projekata, te izrađuje proračune na projektima. Planira metode zadržavanja postojećih i privlačenja novih klijenata. Sudjeluje i nadgleda poslove istraživanja i analize. Samostalno priprema dokumente, programe, izvještaje, prezentacije i druge materijale za produkciju, organizira događaje, moderira forume. Sudjeluje u provedbi radionica za klijenta. Prati i obavještava kolege o temama relevantnim za projekte. Sudjeluje u razvoju mlađih članova tima (mentor). | Politologija, novinarstvo, društvene znanosti | savjetnik za odnose s javnošću |
| 9. | Osoba sudjeluje u procesu izrade prezentacije, analize i pripreme ponude. Koordinira izvedbu strategije, komunicira na dnevnoj bazi sa klijentom, upravalja s timom unutra agencije. Koordinira ostale aktere uključene u projekt. Vodi internu analizu utrošenh sati. Priprema mjesečne izvještaje. Komunicira s klijentom i provodi s timom organizaciju izvedbe aktivnosti. | Razina 7 i 4 godine prakse | voditelj projekta |
| 10. | Savjetuje klijente i provodi organizaciju događaja zajedno sa savjetnikom, starijim savjetnikom ili partnerom. | Upravljanje odnosima s javnošću | mlađi savjetnik |
| 11. | Upravljanje komunikacijom sa svim interesnim skupinama; potporna funkcija u radu uprave tvrtke. | Visoko obrazovni programi humanističkog smjera | Stručni suradnik u odnosima s javnošću |
| 12. | Korporativne komunikacije | Pomaže direktoru sektora za korporativne komunikacije u upravljanju sektorom te funkcijom korporativnih komunikacija (odnosa s javnošću) unutar kompanije u svim segmentima (odnosi s medijima, odnosi s interesno-utjecajnim skupinama, interna komunikacija, oglašavanje, sponzorstva i donacije, izvještavanje, izdavanje publikacija, upravljanje vizualnim identitetom, društveno odgovorno poslovanje). | Komunikologija; Odnosi s javnošću; Psihologija; Sociologija; | pomoćnik direktora Sektora za korporativne komunikacije |
| 13. | Korporativne komunikacije su zadužene za vođenje cjelokupne unutarnje i vanjske komunikacije tvrtke u cilju stvaranja pozitivne reputacije među dionicima o kojima ovisi tvrtka. | Ni jedan | Menadžer korporativnih komunikacija |
| 14. | Zadužen za korporativne komunikacije, odnosno svu eksternu i internu komunikaciju, odnose s javnošću, odnose s institucijama, odnose s medijima, poslove glasnogovornika, podršku u odnosima s klijentima. | Ni jedan | Direktor korporativnih komunikacija |
| 15. | Upravljanje unutrašnjom i vanjskom komunikacijom, komunikacijom sa strateškim dionicima i upravljanjem imidžem ustanove. | Novinarstvo i odnosi s javnošću | rukovoditelj Radne jedinice Komunikacije Hrvatske radiotelevizije |
| 16. | Podrska ostvarenju poslovnih ciljeva - upravljanje marketingom i korporativnim komunikacijama | MBA | Direktor marketinga i korporativnih komunikacija |
| 17. | Osmišljavanje i provođenje donacijskih partnerskih projekata te koordinacija izrade izvješća o korporativnoj odgovornosti i održivosti. | ne posjedujem kompletni uvid | viši savjetnik za korporativne komunikacije |

* 1. **KLJUČNI POSLOVI I SPECIFIČNE VJEŠTINE I ZNANJA**

Središnji doprinos ankete odnosi se na pitanja o ključnim poslovima koje radnik obavlja na radnom mjestu specijalist za odnose s javnošću te na ključna znanja i vještine koje radnik mora imati da bi te poslove mogao uspješno obavljati. Odgovori nisu bili unaprijed ponuđeni, nego je poslodavac trebao sam navesti koji su ključni poslovi i koja potrebna znanja i vještine za opisivano radno mjesto. Bilo je moguće navesti najviše 6 ključnih poslova, a unutar svakog posla do 5 potrebnih znanja i vještina.

Za svako od navedenih znanja poslodavci su mogli navesti smatraju li da je to znanje ili vještinu potrebno steći kroz radno iskustvo ili kroz školovanje te smatraju li da će se potreba za tim znanjem u idućih pet godina povećati, smanjiti ili ostati jednaka.

Kvalitativna analiza podataka, odnosno grupiranje srodnih odgovora (navoda) poslodavca u zasebne skupine, rađena je na iskazima 17 poslodavaca koji su naveli barem jedno potrebno znanje ili vještinu. U slučaju ove skupine zanimanja, poslodavci su naveli ukupno 89 ključnih poslova, odnosno u prosjeku iskazali 5,23 ključnih poslova po radnom mjestu.

Poslodavci su za ovu skupinu zanimanja ukupno naveli ukupno 337 potrebna znanje i vještinu, odnosno u prosjeku 19,82 navoda po poslodavcu, te 3,24 po iskazanom ključnom poslu.

**Tablica 2**.2. Broj navedenih ključnih poslova i znanja i vještina za jedno radno mjesto.

|  |  |  |  |  |
| --- | --- | --- | --- | --- |
| PROSJEČAN BROJ NAVODA ZA JEDNO RADNO MJESTO | samo 1 navod | max.broj navoda | M  | SD |
| broj navedenih ključnih poslova po radnom mjestu | 0% | 70,6% | 5,68 | 0,58 |
| broj navedenih znanja i vještina po ključnom poslu | 5,7% | 34,5% | 3,61 | 1,29 |

Kvalitativna analiza odgovora je rađena na način da su objedinjeni sadržajno bliski navodi o ključnim poslovima ili potrebnim znanjima i vještinama. Nakon grupiranja, svakoj takvoj skupini je dan naziv koji odgovara iskazima koji su grupirani u tu skupinu. Inicijalno grupiranje i njegovu provjeru su vršili analitičari angažirani na provođenju projekta koji su tijekom pripreme i provođenja informirani o sadržaju i potrebama zanimanja, ali su sami u pravilu bez izravnog radnog iskustva ili kvalifikacije iz tog zanimanja, tako da su prikazani nalazi odnosno kategorizacije prvenstveno indikativni dok su definitivne kategorije ključnih poslova i vještina definirane od fokus skupine i navedene u popisu ključnih poslova i zanimanja.

* + 1. **SPECIFIČNA ZNANJA I VJEŠTINE**

Ukupno su poslodavci naveli 337 znanje i vještinu za koje smatraju da su važni za obavljanje pojedinog posla koji su naveli u prethodnom pitanju. Ti su navodi grupirani u 12 skupina znanja i vještina. Od 337 znanja i vještine, 265 ih je grupirano u 12 kategorija ključnih znanja i vještina, 38 ih se javlja kao partikularne vještine, 20 ih navodi generičku vještinu kao bitnu vještinu, 4 nije moguće jasno klasificirati ili se pozivaju na poznavanje nespecificiranih sektorskih vještina ili ne predstavljaju vještine u klasičnom smislu riječi.

Za svako od navedenih znanja poslodavci su mogli indicirati smatraju li da je to znanje ili vještinu potrebno steći kroz radno iskustvo ili kroz školovanje, te smatraju li da će se potreba za tim znanjem u idućih pet godina povećati, smanjiti ili ostati jednaka. Ovi su stavovi zbirno prikazani za svaku kompetenciju i ključni posao u slijedećim tablicama, a na razini pojedinih iskaza moguće ih je istražiti u skupu anonimiziranih podataka istraživanja, koji je dostupan u bazi podataka kodiranih poslova i vještina.

**Tablica 2.3**. Skupine znanja i vještina

|  |  |  |  |  |
| --- | --- | --- | --- | --- |
| NAZIV SKUPINE ZNANJA I VJEŠTINA (u koje su grupirani navodi) | broj navoda znanja i vještina | broj poslodavaca koji su naveli neko znanje ili vještinu | NAČIN STJECANJA ZNANJA I VJEŠTINA | POTREBA ZA ZNANJEM I VJEŠTINOM ZA 5 GODINA |
| Škola | oboje | radno isk. | manje | jednako | Više |
| znanja o osnovama novinarstva i funkcioniranju medija | 20 | 10 | 30.0% |  | 70.0% |  | 35.0% | 65.0% |
| interpersonalne komunikacijske vještine | 29 | 11 | 40.7% | 3.7% | 55.6% | 3.7% | 33.3% | 63.0% |
| znanja o oblicima komuniciranja i tehnikama u odnosima s javnošću, krizno komuniciranje | 35 | 15 | 60.0% | 5.7% | 34.3% |  | 60.0% | 40.0% |
| vještine pisanog izražavanja | 30 | 12 | 63.3% |  | 36.7% |  | 60.0% | 40.0% |
| vještine koordinacije, planiranje, izvještavanje, koordinacija tima, upravljanje projektima | 46 | 12 | 34.1% | 4.5% | 61.4% |  | 65.9% | 34.1% |
| vještine i znanja potrebna za izradu i provedbu komunikacijskog plana | 18 | 10 | 61.1% | 5.6% | 33.3% |  | 38.9% | 61.1% |
| prodajne vještine i znanja iz područja marketinga | 28 | 8 | 7.1% | 7.1% | 85.7% |  | 60.7% | 39.3% |
| vještine rada na računalu | 2 | 2 |  |  | 100.0% |  |  | 100.0% |
| poznavanje stranih jezika | 8 | 5 | 87.5% |  | 12.5% |  | 12.5% | 87.5% |
| vještine istraživanja medija, praćenje, primjena metoda prikupljanja i analize podataka | 4 | 4 | 100.0% |  |  |  | 25.0% | 75.0% |
| vještine educiranja | 38 | 11 | 47.4% | 10.5% | 42.1% |  | 39.5% | 60.5% |
| osnovno poznavanje ekonomije i financija | 11 | 6 | 72.7% | 9.1% | 18.2% |  | 27.3% | 72.7% |
| *partikularna znanja i vještine* | 38 | 9 | - | - | - | - | - | - |
| *nejasno navedena znanja i vještine* | 24 | 11 | - | - | - | - | - | - |

* + 1. **KLJUČNI POSLOVI**

Od ukupno 89 navoda o ključnim poslovima gore opisanim grupiranjem identificirano je 10 ključnih poslova koje objedinjuju sadržajno bliske iskaze. Ključni poslovi za zanimanje specijalist za odnose s javnošću i njihova bitna obilježja navedeni su u tablici 2.4.

**Tablica 2**.4. Skupine ključnih poslova

|  |  |  |  |  |  |
| --- | --- | --- | --- | --- | --- |
| NAZIV SKUPINE KLJUČNOG POSLA (u koje su navodi poslodavaca grupirani) | broj navoda znanja i vještina | broj navoda ključnih poslova | broj poslodavaca koji su naveli ključni posao | OČEKUJE SE DA SE ZNANJE I VJEŠTINE USVOJI KROZ | POTREBA ZA ZNANJEM I VJEŠTINOM ZA 5 GODINA |
| obraz. | oboje | radno isk. | manje | jednako | više |
| Upravljanje internom komunikacijom i komunikacijskim kanalima unutar tvrtke | 19 | 5 | 5 | 50.0% | 7.1% | 42.9% |  | 28.6% | 71.4% |
| Administrativno - upravljački poslovi | 58 | 17 | 12 | 42.4% |  | 57.6% | 1.7% | 57.6% | 40.7% |
| Savjetovanje i podrška unutar organizacije i podrška klijentima | 24 | 6 | 6 | 25.0% |  | 75.0% |  | 45.8% | 54.2% |
| Održavanje odnosa s medijima i novinarima | 54 | 15 | 11 | 41.8% | 3.6% | 54.5% |  | 50.9% | 49.1% |
| Izrada komunikacijskih strategija i planova te vođenje projekata | 65 | 17 | 11 | 41.5% | 7.7% | 50.8% | 1.5% | 49.2% | 49.2% |
| Izrada, uređivanje i izdavanje publikacija, izrada mrežnih stranica  | 20 | 6 | 5 | 35.0% |  | 65.0% |  | 55.0% | 45.0% |
| Istraživanje i praćenje informacija u medijima | 29 | 8 | 6 | 65.5% | 10.3% | 24.1% |  | 37.9% | 62.1% |
| Poslovi marketinga i prodaje | 8 | 4 | 2 | 45.5% | 36.4% | 18.2% |  | 36.4% | 63.6% |
| Upravljanje odnosima s korisnicima, partnerima i klijentima  | 38 | 14 | 9 | 28.9% | 5.3% | 65.8% |  | 52.6% | 47.4% |
| Priprema i provedba edukacijskih aktivnosti | 9 | 2 | 2 | 88.9% |  | 11.1% |  | 33.3% | 66.7% |
| *navodi koji se ne odnose na ključni posao* | 3 | 1 | 1 |  |  |  |  |  |  |

* + 1. **POVEZANOST KLJUČNIH POSLOVA SA ZNANJIMA I VJEŠTINAMA**

U Tablici 2.5. prikazana su znanja i vještine potrebne za obavljanje svakog pojedinog ključnog posla koji se sastoji od najmanje dva navoda.

.

**Tablica 2.5.** Povezanost ključnih poslova sa znanjima i vještinama

| NAZIV KLJUČNOG POSLA(na temelju grupiranih navoda poslodavca) | NAZIV ZNANJA I VJEŠTINE(na temelju grupiranih navoda poslodavaca) |
| --- | --- |
| **upravljanje internom komunikacijom i komunikacijskim kanalima unutar tvrtke** | znanja o osnovama novinarstva i funkcioniranju medija |
| interpersonalne komunikacijske vještine |
| vještine koordinacije, planiranje, izvještavanje, koordinacija tima, upravljanje projektima |
| vještine educiranja |
| **administrativno - upravljački poslovi** | interpersonalne komunikacijske vještine |
| vještine pisanog izražavanja |
| vještine koordinacije, planiranje, izvještavanje, koordinacija tima, upravljanje projektima |
| prodajne vještine i znanja iz područja marketinga |
| poznavanje stranih jezika |
| vještine educiranja |
| **savjetovanje i podrška unutar organizacije i podrška klijentima** | znanja o oblicima komuniciranja i tehnikama u odnosima s javnošću, krizno komuniciranje |
| vještine koordinacije, planiranje, izvještavanje, koordinacija tima, upravljanje projektima |
| prodajne vještine i znanja iz područja marketinga |
| **održavanje odnosa s medijima i novinarima** | znanja o osnovama novinarstva i funkcioniranju medija |
| interpersonalne komunikacijske vještine |
| znanja o oblicima komuniciranja i tehnikama u odnosima s javnošću, krizno komuniciranje |
| vještine pisanog izražavanja |
| vještine koordinacije, planiranje, izvještavanje, koordinacija tima, upravljanje projektima |
| vještine i znanja potrebna za izradu i provedbu komunikacijskog plana |
| vještine istraživanja medija, praćenje, metodologija, analiza |
| **izrada komunikacijskih strategija i planova te vođenje projekata** | znanja o osnovama novinarstva i funkcioniranju medija |
| interpersonalne komunikacijske vještine |
| znanja o oblicima komuniciranja i tehnikama u odnosima s javnošću, krizno komuniciranje |
| vještine pisanog izražavanja |
| vještine koordinacije, planiranje, izvještavanje, koordinacija tima, upravljanje projektima |
| vještine i znanja potrebna za izradu i provedbu komunikacijskog plana |
| prodajne vještine i znanja iz područja marketinga |
| vještine educiranja |
| **izrada, uređivanje i izdavanje publikacija, izrada mrežnih stranica**  | znanja o osnovama novinarstva i funkcioniranju medija |
| vještine pisanog izražavanja |
| vještine koordinacije, planiranje, izvještavanje, koordinacija tima, upravljanje projektima |
| poznavanje stranih jezika |
| **istraživanje i praćenje informacija u medijima** | znanja o oblicima komuniciranja i tehnikama u odnosima s javnošću, krizno komuniciranje |
| poznavanje stranih jezika |
| znanja o osnovama novinarstva i funkcioniranju medija |
| vještine educiranja |
| **marketinški poslovi i prodaja** | interpersonalne komunikacijske vještine |
| prodajne vještine i znanja iz područja marketinga |
| **priprema i provedba edukacijskih aktivnosti** | znanja o oblicima komuniciranja i tehnikama u odnosima s javnošću, krizno komuniciranje |
| osnovno poznavanje ekonomije i financija |
| **upravljanje odnosima s korisnicima, partnerima i klijentima** | interpersonalne komunikacijske vještine |
| znanja o oblicima komuniciranja i tehnikama u odnosima s javnošću, krizno komuniciranje |
| vještine pisanog izražavanja |
| vještine koordinacije, planiranje, izvještavanje, koordinacija tima, upravljanje projektima |
| vještine i znanja potrebna za izradu i provedbu komunikacijskog plana |
| prodajne vještine i znanja iz područja marketinga |
| vještine rada na računalu |
| vještine educiranja |
| osnovno poznavanje ekonomije i financija |

* 1. **KLJUČNE KOMPETENCIJE ZA CJELOŽIVOTNO UČENJE**

Anketom se ispitivalo u kojoj mjeri za rad na radnom mjestu specijalist za odnose s javnošću trebaju biti razvijene ključne kompetencije za cjeloživotno učenje. Ključne kompetencije za cjeloživotno učenje dio su generičkih vještina za koje se smatra da su potrebne u širokom spektru zanimanja, a koje je EU 2006.g. definirala kao kompetencije koje su potrebne svim ljudima za aktivno uključivanje u društvo, zapošljavanje i daljnje učenje.

Poslodavci su trebali svaku kompetenciju procjenjivati ocjenama od 1 do 5 gdje 1 znači najniži stupanj razvijenosti ili važnosti, a 5 najveći stupanj razvijenosti ili važnosti. Ocjena 0 označava da nema potrebe za tom kompetencijom. Za prvih 7 kompetencija konstruirane su opisnice svake od 5 razina razvijenosti kompetencije kako bi se olakšalo i standardiziralo odgovaranje na pitanja.

**Tablica 2.6.**. Ključne kompetencije za cjeloživotno učenje

| **KLJUČNA KOMPETENCIJA** | **OCJENE** |
| --- | --- |
| **nije potrebna** | **minimalno potrebna** | **potrebna u maloj mjeri** | **potrebna u srednjoj mjeri** | **potrebna u velikoj mjeri** | **izrazito potrebna** |
| **N** | **%** | **N** | **%** | **N** | **%** | **N** | **%** | **N** | **%** | **N** | **%** |
| Usmeno komuniciranje na hrvatskom jeziku |  |  |  |  |  |  | **2** | 11,8% | **2** | 11,8% | **13** | 76,5% |
| Pismeno komuniciranje na hrvatskom jeziku. |  |  |  |  |  |  | **2** | 11,8% | **2** | 11,8% | **13** | 76,5% |
| Komuniciranje na stranom jeziku: Engleski | **0** | 5,9% |  |  |  |  | **2** | 11,8% | **5** | 29,4% | **9** | 52,9% |
| Komuniciranje na stranom jeziku: Njemački | **9** | 52,9% | **2** | 11,8% | **2** | 11,8% | **2** | 11,8% | **2** | 11,8% |  |  |
| Komuniciranje na stranom jeziku: Talijanski | **12** | 76,4% | **2** | 11,8% | **2** | 11,8% |  |  | **1** | 5,9% |  |  |
| Matematička pismenost i osnovna znanja iz znanosti i tehnologije: |  |  | **1** | 5,9% | **9** | 52,9% | **2** | 11,8% | **4** | 23,5% | **1** | 5,9% |
| Poznavanje rada na računalu: | **1** | 5,9% |  |  | **1** | 5,9% | **11** | 64,7% | **4** | 23,5% |  |  |
| Spremnost na učenje: |  |  |  |  |  |  | **2** | 11,8% | **4** | 23,5% | **11** | 64,7% |
| Inicijativnost i poduzetnost: |  |  |  |  | **2** | 11,8% | **2** | 11,8% | **4** | 23,5% | **9** | 52,9% |
| Društvene i građanske kompetencije: |  |  |  |  |  |  |  |  | **3** | 17,6% | **14** | 82,4% |
| Poštivanje različiosti i otvorenost |  |  |  |  |  |  | **1** | 5,9% | **2** | 11,8% | **14** | 82,4% |
| Svijest o važnosti kreativnog izražavanja |  |  |  |  | **1** | 5,9% | **2** | 11,8% | **8** | 47,1% | **6** | 35,3% |

* 1. **OSTALE GENERIČKE VJEŠTINE**

Osim ključnih kompetencija za cjeloživotno učenje, anketom su se ispitivale i ostale generičke vještine, pri čemu su poslodavci pitani u kojoj mjeri su potrebne navedene vještine za radno mjesto specijalista za odnose s javnošću.

**Tablica 2.7.** Ostale generičke vještine

|  |  |  |  |  |  |
| --- | --- | --- | --- | --- | --- |
| **GENERIČKA VJEŠTINA** | **minimalno potrebna** | **potrebna u maloj mjeri** | **potrebna u srednjoj mjeri** | **potrebna u velikoj mjeri** | **izrazito potrebna** |
| **N** | **%** | **N** | **%** | **N** | **%** | **N** | **%** | **N** | **%** |
| timski rad |  |  |  |  |  |  | **2** | 11,8% | **15** | 88,2% |
| odgovornost |  |  |  |  |  |  | **3** | 17,6% | **14** | 82,4% |
| prilagodljivost |  |  |  |  |  |  | **7** | 41,2% | **10** | 58,8% |
| usmjerenost na potrebe stranaka |  |  |  |  |  |  | **5** | 29,4% | **12** | 70,6% |
| emocionalna samokontrola |  |  |  |  | **1** | 5,9% | **6** | 35,3% | **10** | 58,8% |
| kreativnost i inovativnost |  |  |  |  |  |  | **7** | 41,2% | **10** | 58,8% |
| uvjeravanje |  |  |  |  |  |  | **8** | 47,1% | **9** | 52,9% |
| empatija |  |  |  |  | **1** | 5,9% | **6** | 35,3% | **10** | 58,8% |
| upravljanje ljudima  | **1** | 5,9% |  |  | **2** | 11,8% | **5** | 29,4% | **9** | 52,9% |
| donošenje odluka |  |  | **1** | 5,9% | **2** | 11,8% | **8** | 47,1% | **6** | 35,3% |
| upravljanje resursima |  |  | **1** | 5,9% | **1** | 5,9% | **6** | 35,3% | **9** | 52,9% |
| prezentacijske vještine |  |  |  |  |  |  | **5** | 29,4% | **12** | 70,6% |
| analitičke vještine |  |  |  |  |  |  | **6** | 35,3% | **11** | 64,7% |
| organiziranje i planiranje |  |  |  |  | **1** | 5,9% | **5** | 29,4% | **11** | 64,7% |
| usmjerenost na rezultate rada |  |  |  |  | **1** | 5,9% | **6** | 35,3% | **10** | 58,8% |
| svijest o važnosti očuvanja okoliša | **1** | 5,9% | **3** | 17,6% | **5** | 29,4% | **3** | 17,6% | **5** | 29,4% |

* 1. **OBRAZOVANJE ZA RADNO MJESTO**

Skupinom pitanja o obrazovanju željelo se ispitati koja je potrebna razina obrazovanja za rad na radnom mjestu specijalist za odnose s javnošću, najprikladniji obrazovni program, koliko treba radnicima da se uvedu u posao te treba li im neki poseban certifikat za rad.

* + 1. **Razina obrazovanja**

**Tablica 2.8.**. Potrebna razina obrazovanja za rad na radnom mjestu

|  |  |  |
| --- | --- | --- |
| **RAZINA OBRAZOVANJA** | **broj poslodavaca** | **%** |
| Sveučilišni diplomski studij (Razina 7) | 7 | 41,2% |
| Specijalistički diplomski stručni studij (Razina 7) | 4 | 23,5% |
| Poslijediplomski znanstveni magistarski studij (Razina 8.1) | 2 | 11,8% |
| Poslijediplomski specijalistički studij (Razina 7) | 3 | 17,6% |
| Ostalo | 1 | 5,9% |

* + 1. **Najprikladniji obrazovni program**

**Tablica 2.9.** Najprikladniji obrazovni program za rad na radnom mjestu

|  |  |  |
| --- | --- | --- |
| **POTREBNI OBRAZOVNI PROGRAM (navod poslodavca)** | **broj poslodavaca** | **%** |
| Novinarstvo, odnosi s javnošću, politoogija | 4 | 23,6% |
| Komunikologija, društvene znanosti | 3 | 17,7% |
| Ekonomija, komunikacijski menadžment | 3 | 17,7% |
| Društveni ili humanistički smjer | 2 | 11,8% |
| MBA | 1 | 5,9% |
| Nema posebnog programa za ovaj posao | 4 | 23,6% |

* + 1. **Potrebno vrijeme za uvođenje u posao**

**Tablica 2.10.** Potrebno vrijeme za uvođenje u posao

|  |
| --- |
| **UVOĐENJE U POSAO**  |
| **MJESECI** | **broj poslodavaca** | % |
| nije potrebno uvođanje | 2 | 11,8% |
| 1 ili manje | 1 | 5,9% |
| 2-3 | 1 | 5,9% |
| 4-6 | 4 | 23,5% |
| 7-12 | 4 | 23,5% |
| 13 i više | 3 | 18,8% |

**Tablica 2.11.** Dodatno obrazovanje za rad na opisivanom radnom mjestu**.**

|  |  |  |
| --- | --- | --- |
|  | **broj poslodavaca** | % |
| Osim završene škole zaposlenik mora imati dodatnu potvrdu, licencu, uvjerenje ili certifikat o osposobljenosti za posao – **Certificirani stručnjak za odnose s javnošću (HUOJ)** | 2 | 11,8% |
| Za rad na ovom mjestu potrebno je redovito stručno usavršavanje - **unutar organizacije** | 15 | 88,2% |
| Za rad na ovom mjestu potrebno je redovito stručno usavršavanje - **izvan organizacije** | 0 | 0% |
| Za rad na ovom mjestu potrebno je redovito stručno usavršavanje – **na inicijativu samog zaposlenika** | 1 | 5,9% |
| Nije potrebno redovito stručno usavršavanje | 1 | 5,9% |

* + 1. **Dodatne potvrde o obrazovanju potrebne za rad na radnom mjestu**

**Tablica 2.12.** Način osposobljavanja za rad na opisivanom radnom mjestu unutar organizacije**.**

|  |  |  |
| --- | --- | --- |
|  | **broj poslodavaca** | % |
| Kroz studentsku praksu | 5 | 29,4% |
| Kroz praksu polaznika obrazovanja odraslih | 1 | 5,9% |
| Kroz stručno osposobljavanje bez zasnivanja radnog odnosa | 1 | 5,9% |
| Kroz pripravnički staž | 4 | 23,5% |
| Kroz obuku ili obrazovanje za posao unutar namjenskog programa u vlastitoj organizaciji | 9 | 52,9% |
| Ne provodi se nikakvo osposobljavanje unutar organizacije | 4 | 23,5% |

**Tablica 2.13.** Način stjecanja praktičnih vještina za rad na ovom radnom mjestu.

|  |  |  |
| --- | --- | --- |
|  | **broj poslodavaca** | % |
| Kroz praktičnu nastavu u okviru školovanja | 5 | 29,4% |
| Nakon zapošljavanja uvođenjem u posao | 12 | 70,6% |
| Nakon završenog školovanja kroz stručno osposobljavanje ili stažiranje | 0 | 0% |

**2.6. UVJETI RADA**

**Tablica 2.14**. Psihomotoričke vještine i sposobnosti potrebne za rad na radnom mjestu

|  |  |  |  |  |  |  |
| --- | --- | --- | --- | --- | --- | --- |
| **VJEŠTINE I SPOSOBNOSTI** | **minimalno potrebna** | **potrebna u maloj mjeri** | **potrebna u srednjoj mjeri** | **potrebna u velikoj mjeri** | **izrazito potrebna** | **nije potrebna** |
| **N** | **%** | **N** | **%** | **N** | **%** | **N** | **%** | **N** | **%** | **N** | **%** |
| Preciznost upravljanja strojem ili opremom | **6** | 33,3 | **1** | 5,6 | **4** | 22,2 | **2** | 11,1 | **0** | 0 | **5** | 27,8 |
| Koordinacija vida i pokreta | **2** | 11,1 | **3** | 16,7 | **8** | 44,4 | **2** | 11,1 | **1** | 5,6 | **2** | 11,1 |
| Spretnost ruku | **3** | 16,7 | **5** | 27,8 | **5** | 27,8 | **1** | 5,6 | **0** | 0 | **4** | 22,2 |
| Spretnost prstiju | **4** | 22,2 | **3** | 16,7 | **5** | 27,8 | **2** | 11,1 | **0** | 0 | **4** | 22,2 |
| Vrijeme reakcije  | **3** | 16,7 | **1** | 5,6 | **2** | 11,1 | **2** | 11,1 | **9** | 50,0 | **1** | 5,6 |
| Održavanje usmjerene pažnje  | **1** | 5,6 | **1** | 5,6 | **3** | 16,7 | **3** | 16,7 | **8** | 44,4 | **2** | 11,1 |
| Tjelesna snaga i izdržljivost  | **5** | 27,8 | **3** | 16,7 | **2** | 11,1 | **2** | 11,1 | **1** | 5,6 | 5 | 27,8 |

**Tablica 2.15**. Mjesto rada.

|  |  |  |
| --- | --- | --- |
|  | **broj poslodavaca** | % |
| I u prostoriji i na otvorenom  | 4 | 22,2% |
| U prostoriji / u zatvorenom | 14 | 77,8% |

**Tablica 2.16.** Obilježja radnog mjesta.

|  |  |  |
| --- | --- | --- |
| **OBILJEŽJA RADNOG MJESTA** | **DA** | **NE** |
| **N** | **%** | **N** | **%** |
| Vruće | **0** | 0 | **18** | 100 |
| Hladno | **0** | 0 | **18** | 100 |
| Vlažno | **0** | 0 | **18** | 100 |
| Nečisto | **0** | 0 | **18** | 100 |
| Buka | **1** | 5,6 | **17** | 94,4 |
| Nagle promjene temperature | **0** | 0 | **18** | 100 |
| Vibracije | **0** | 0 | **18** | 100 |
| Zračenja | **2** | 11,1 | **16** | 88,9 |
| Eksplozivi | **0** | 0 | **18** | 100 |
| Umjetna rasvjeta | **6** | 33,3 | **12** | 66,7 |
| Strujanje zraka | **2** | 11,1 | **16** | 88,9 |
| Toksično | **0** | 0 | **18** | 100 |
| Ništa od navedenog | **10** | 55,6 | **8** | 44,4 |

**Tablica 2.17.** Obilježja radnog vremena.

|  |  |  |  |
| --- | --- | --- | --- |
| **OBILJEŽJA RADNOG MJESTA** | **Nikad** | **Povremeno** | **Često ili uvijek** |
| **N** | **%** | **N** | **%** | **N** | **%** |
| Rad u smjenama | **17** | 94,4 | **1** | 5,6 | 0 | 0 |
| Rad navečer | **0** | 0 | **16** | 88,9 | 2 | 11,1 |
| Rad noću | **11** | 61,1 | **7** | 38,9 | 0 | 0 |
| Rad subotom | **1** | 5,6 | **17** | 94,4 | 0 | 0 |
| Rad nedjeljom i praznikom | **3** | 16,7 | **15** | 83,3 | 0 | 0 |

**Tablica 2.18.** Tjelesne aktivnosti tipične za radno mjesto.

|  |  |  |
| --- | --- | --- |
| **OBILJEŽJA RADNOG MJESTA** | **DA** | **NE** |
| **N** | **%** | **N** | **%** |
| Dugotrajno sjedenje | **16** | 88,9 | **2** | 11,1 |
| Rad u savijenom položaju | **4** | 22,2 | **14** | 77,8 |
| Učestalo penjanje | **1** | 5,6 | **17** | 94,4 |
| Dugotrajno balansiranje | **0** | 0 | **18** | 100 |
| Učestalo sagibanje | **0** | 0 | **18** | 100 |
| Dugotrajno hodanje | **1** | 5,6 | **17** | 94,4 |
| Dugotrajno stajanje | **2** | 11,1 | **16** | 88,9 |
| Dugotrajno čučanje | **0** | 0 | **18** | 100 |
| Dugotrajno klečanje | **0** | 0 | **18** | 100 |
| Rad u ležećem položaju | **0** | 0 | **18** | 100 |
| Učestalo bacanje | **0** | 0 | **18** | 100 |
| Dugotrajni koordinirani rad ruku i nogu | **0** | 0 | **18** | 100 |
| Dugotrajno guranje | **0** | 0 | **18** | 100 |
| Ništa od navedenog | **1** | 5,6 | **17** | 94,4 |